ПРОТОКОЛ №  36
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  1 декември 2014 г.

Днес, 1 декември  2014 г., понеделник, 13,00 часа, в сградата на Висшия съдебен съвет се проведе съвместно заседание на Комисията по предотвратяване и установяване на конфликт на интереси и взаимодействие с Инспектората към ВСС, Комисия „Правни въпроси” и Комисия „Професионална квалификация, информационни технологии и статистика”.

На заседанието присъстваха: Незабравка Стоева, Галина Карагьозова, Калин Калпакчиев, Васил Петров,  Светла Петкова, Юлия Ковачева, Каролина Неделчева и Мария Кузманова.

На заседанието присъстваха експертните сътрудници към комисиите: Иванка Котева – началник отдел „Деловодно обслужване” и Георги Ангелов – младши експерт-юрисконсулт в отдел „ЮОДКВСС” на дирекция „Правна”.

І. ОТНОСНО: Обсъждания по приетия от ВСС проект на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища.

На съвместното заседание продължи обсъждането на приетия с решение на ВСС по протокол № 45/14.11.2013 г. проект на Единна методика за приложението на принципа за случайно разпределение на делата в районните, окръжните, административните, военните, апелативните и специализираните съдилища. 

С оглед проведените обсъждания 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. ДОПУСКА ПРОМЕНИ в текстовете в проекта на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, както следва:

-	
-	В т. 4.1.2. Граждански, търговски и фирмени дела, буква „а” ОТПАДА израза „на основание подсъдност, новообразуваното ...” и думата „дело” се ЗАМЕНЯ с думата „същото”.

-	В т. 4.5., първо тире – ОТПАДА.

-	В т. 4.5., второ тире СЕ ИЗМЕНЯ както следва: „ ... заместникът се определя на случаен принцип. В случай на невъзможност да се определи на случаен принцип това става със заповед  на административния ръководител.

-	В т. 4.6. отпада думата „съответно”, думата „образувана” се изменя в „образувани”, а в края на изречението се добавя израза „а останалите дела се прекратяват”.

-	В т. 4.7. изразът „това да става” СЕ ЗАМЕНЯ С ИЗРАЗА „то продължава”.

-	В т. 5 „Отчетност и архив”, т. 5.1. придобива следния вид: „За разпределението на всяко дело програмата за случайно разпределение на делата генерира протокол от извършения избор, който се изпраща в сървър на ВСС и се визуализира чрез интернет страницата, след което се разпечатва на хартиен носител от него, подписва се от извършилият разпределението и се прилага към всяко отделно дело”.

-	ОТПАДА т. 5.2. „Ежедневно се съставя протокол за извършеното през деня разпределение на делата на принципа на случайния избор по колегии, отделения и отдели”.

-	ОТПАДА т. 5.3. „След всяко разпределение в деня на делата да се генерира общ протокол за разпределението им на принципа на случайния подбор по колегии, отделения и отдели”.

-	т. 5.4. СТАВА т. 5.2., като се създава изречение второ: „Административният ръководител на съответният съд носи отговорност за съхранението и опазването на информацията”.

-	В т. 1, буква „г” и в т. 3 ОТПАДА думата „колегии”.

1.2. ВЪЗЛАГА на сътрудниците на Комисията да отразят направените промени в проекта на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища.

1.3. ВНАСЯ Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, в заседанието на Висшия съдебен съвет, насрочено за 4 декември 2014 година, за обсъждане и приемане.

ІІ. Взаимодействие с Инспектората към ВСС:

1. ОТНОСНО: Информация за отчета на ИВСС по Глава Трета «а» от ЗСВ за установените нарушения на правото на разглеждане и решаване на делата в разумен срок за периода 01.07.2014 г. – 30.09.2014 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение писмо с вх. № 33-00-150/31.10.2014 г. във връзка с отчета на ИВСС на основание чл. 60м от ЗСВ по Глава Трета «а» ЗСВ за установените нарушения на правото на разглеждане и решаване на делата в разумен срок за периода 01.07.2014 г. – 30.09.2014 г.

2. ОТНОСНО: Акт за резултати от извършена комплексна планова проверка в Окръжен съд гр. Варна /наказателни дела/, извършена в изпълнение на заповед № ПП-01-70/13.05.2014 г. на Главния инспектор на ИВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

2.1. Приема за сведение Акт за резултати от извършена планова проверка в Окръжен съд гр. Варна /наказателни дела/, извършена в изпълнение на Заповед № ПП-01-70/13.05.2014 г. на Главния инспектор на ИВСС.

2.2. Административният ръководител на Окръжен съд гр. Варна да уведоми комисията за предприетите мерки, в изпълнение на дадените с Акта препоръки.

3. ОТНОСНО: Акт за резултати от извършена комплексна планова проверка в Районен съд гр. Варна /граждански дела/, извършена в изпълнение на заповед № ПП-01-78/22.05.2014 г. на Главния инспектор на ИВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:
ОТЛАГА разглеждането на т. 3 от настоящия дневен ред за следващото заседание на комисията, като същата да се комплектова с решението по т. 1 от протокол № 34/17.11.2014 г. и копие от писмото, изпратено в изпълнение на това решение.

4. ОТНОСНО: Акт за резултати от извършена комплексна планова проверка в Районен съд гр. Девня /наказателни дела/, извършена в изпълнение на заповед № ПП-01-75/15.05.2014 г. на Главния инспектор на ИВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

4.1. Приема за сведение Акт за резултати от извършена планова проверка в Районен съд гр. Девня /наказателни дела/, извършена в изпълнение на Заповед № ПП-01-75/15.05.2014 г. на Главния инспектор на ИВСС.
4.2. Административният ръководител на Районен съд гр. Девня да уведоми комисията за предприетите мерки, в изпълнение на дадените с Акта препоръки.

5. ОТНОСНО: Акт за резултати от извършена комплексна планова проверка в Районен съд гр. Исперих /наказателни дела/, извършена в изпълнение на заповед № ПП-01-25/13.03.2014 г. на Главния инспектор на ИВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

5.1. Приема за сведение Акт за резултати от извършена планова проверка в Районен съд гр. Исперих /наказателни дела/, извършена в изпълнение на Заповед № ПП-01-25/13.03.2014 г. на Главния инспектор на ИВСС.
5.2. Административният ръководител на Районен съд гр. Исперих да уведоми комисията за предприетите мерки, в изпълнение на дадените с Акта препоръки.

ІІІ. По Закона за предотвратяване и установяване на конфликт на интереси:

6. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

6.1. ПРИЕМА декларациите по чл. 12 от ЗПУКИ по списъка – Приложение № 1.
6.2. Приетите от комисията декларации да се публикуват на интернет страницата на Висшия съдебен съвет.
6.3. КОНСТАТИРА неспазване на седемдневния срок по чл. 15 от ЗПУКИ за подаването на декларациите по чл. 12, т. 3 от ЗПУКИ вх. № 98-00-492/06.10.2014 г., № 98-00-517/29.10.2014 г. и № 98-00-526/11.11.2014 г. – т. 1, т. 12 и т. 13 от списък приложение № 1.
6.4. На основание чл. 18а, ал. 2 от ЗПУКИ ИЗПРАЩА на Комисията за предотвратяване и установяване на конфликт на интереси декларациите по чл. 12 от ЗПУКИ, подадени пред ВСС в просрочие на установените със закона срокове, описани в списък – приложение № 2.

7. ОТНОСНО: Искане от Комисията за предотвратяване и установяване на конфликт на интереси вх. № 96-00-388/19.11.2014 г. за предоставяне на доказателства във връзка с подаден до комисията сигнал от КПУКИВИВСС на основание чл. 18а,	 ал. 2 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

На основание чл. 25, ал. 2, т. 4 от ЗПУКИ да се предоставят на Комисията за предотвратяване и установяване на конфликт на интереси заверени копия на документите, изискани с писмо изх. № 01-649#3/18.11.2014 г. на КПУКИ:
- акт за встъпване в длъжност и последващи актове за изменение на служебното правоотношение;
- подадените до настоящия момент декларации по чл. 12, т. 2 и 3 от ЗПУКИ;
- писмата, с които декларациите по чл. 12, т. 3 от ЗПУКИ са изпратени до ВСС и пощенските пликове, ако има такива, или информация за датата на подаване на декларациите от всяко едно от посочените в писмото лица.

8. ОТНОСНО: Искане от Комисията за предотвратяване и установяване на конфликт на интереси вх. № 96-00-388/20.11.2014 г. за предоставяне на доказателства във връзка с подаден до комисията сигнал от КПУКИВИВСС на основание чл. 18а,	 ал. 2 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:
На основание чл. 25, ал. 2, т. 4 от ЗПУКИ да се предоставят на Комисията за предотвратяване и установяване на конфликт на интереси заверени копия на документите, изискани с писмо изх. № 01-649#11/19.11.2014 г. на КПУКИ.

9. ОТНОСНО: Решение № РП-114-14-245/06.11.2014 г. на Комисията за предотвратяване и установяване на конфликт на интереси за прекратяване на производство по сигнал срещу .....................................................

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение Решение № РП-171-14-245/06.11.2014 г. на Комисията за предотвратяване и установяване на конфликт на интереси за прекратяване на производство по сигнал срещу .........................................................

10. ОТНОСНО: Сигнал вх. № 94-00-856/20.10.2014 г. от .....................................................................................................................................

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Да се уведоми подателя на сигнала, че с решението си по т. 40 от протокол № 41/24.10.2013 г. Висшият съдебен съвет не въвежда задължението декларациите по чл. 12 от Закона за предотвратяване и установяване на конфликт на интереси на съдиите, прокурорите и следователите да се публикуват на сайтовете на органите на съдебната власт, в който те правораздават. 
Съгласно чл. 17, ал. 1 и ал. 2 от ЗПУКИ лицата, заемащи публична длъжност, подават декларациите по чл. 12 пред органа, който ги избира или назначава, като декларациите се обявяват на интернет страницата на същия орган. За съдиите, които са лица, заемащи публична длъжност, органът по назначаването е Висшият съдебен съвет, поради което подадените от тях декларации са обявени на неговата интернет страница. В изпълнение на същите разпоредби административните ръководители имат задължението да публикуват на сайтовете на съответните органи на съдебната власт единствено декларациите на съдебните служители. Председателите на съдилища не са орган по назначаването на съдиите, а само на съдебните служители. Следователно, на основание цитираните по-горе разпоредби на ЗПУКИ  нямат задължението, а и възможността, да публикуват на сайтовете на съответните съдилища декларациите на съдиите, тъй като те се подават пред Висшия съдебен съвет. 
С оглед на изложеното ВСС няма законово основание да задължи председателя на Окръжен съд гр. Хасково да публикува на интернет страницата на съда подадените от съдиите декларации по чл. 12 от ЗПУКИ. Същите са публично достъпни на интернет страницата на Висшия съдебен съвет в раздел „Доклади, декларации, анализи”, подраздел „Декларации по ЗПУКИ”, в азбучния списък на „Декларации, подадени след 25.04.2013 г. и декларации, подадени преди 25.04.2013 г., за които е получено съгласие за публикуването им съгласно решение на ВСС по протокол № 16/25.04.2013 г., т. 38 (отм., решение на ВСС по протокол № 41/24.10.2013 г., т. 40.)”.

11. ОТНОСНО: Сигнал вх. № 94-00-940/18.11.2014 г. от ...........................................................................................................................................

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ИЗПРАЩА сигнал вх. № 94-00-940/18.11.2014 г. от „Център на НПО в Разград” на Комисията за предотвратяване и установяване на конфликт на интереси, по компетентност.

ІV. Разни:

12. ОТНОСНО: Писмо от представляващия ВСС във връзка с изготвяне на Годишна програма на ВСС за 2015 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

12.1. ПРЕДЛАГА Годишната програма на ВСС за 2015 г. да следва проекта на Политики на ВСС за управление в периода 2014 – 2017 г., като се заложат конкретни задачи за изпълнение на предвидените с политиките дейности, с определяне на срокове за изпълнението им и отговорните постоянни комисии.
12.2. Решението по т. 12.1. да се предостави на г-жа Соня Найденова – представляващ ВСС.

13. ОТНОСНО: Писмо от Пол Гилиган относно преработен с Генералната дирекция „Правосъдие” на ЕК Въпросник за събиране на фактическа информация за структурните гаранции за независимостта на съдебната власт, изпратено съгласно решение на Комисия „Международна дейност” по протокол № 49/20.11.2014 г., т. 9.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

13.1. На въпроси 5.3.2.; 5.3.2.1. от Въпросника за събиране на фактическа информация за структурните гаранции за независимостта на съдебната власт за 2014 година, да се отговори с „Не”.
13.2. Решението по т. 13.1. да се предостави на Комисия „Международна дейност”.

14. ОТНОСНО:   Определяне на дневния ред за следващото заседание на Комисията по предотвратяване и установяване на конфликт на интереси и взаимодействие с Инспектората към Висшия съдебен съвет.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

На заседанието на комисията на 8 декември 2014 г. да се покани  г-н Николай Николов – вр.и.д. председател на КПУКИ за обсъждане на проект на споразумение между ВСС и КПУКИ, като първа точка от дневния ред за заседанието.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ:  /П/

						НЕЗАБРАВКА СТОЕВА